लाल सागर () हिंद महासागर के हिस्सा हवे आ एकर समुद्री बाँह नियर अफिरका आ एशिया महादीप के बीचा में लंबा आकार में घुसल हवे। ई भूगर्भबिज्ञान के हिसाब से एक ठो रिफ्ट घाटी हवे जेह में समुंद्री पानी भर गइल हवे। दक्खिन ओर ई हिंद महासागर से बाब-अल-मंडेब जलजोड़ आ अदन के खाड़ी के द्वारा जुड़े ला; एकरा उत्तर में सिनाई पठार एकरा अंदर त्रिभुज के रूप में घुसल बाटे आ दू हिस्सा में बाँट देला - स्वेज के खाड़ी आ अकाबा के खाड़ी।